Serbia.com

Cinemania
2012-10-24 20:00 - 2012-10-31 23:00 (Europe/Belgrade) | Unnamed Venue, Beograd, Novi Sad, Serbia
Cinemania, praznik bioskopa, održava se od 24. do 31. oktobra u Beogradskom bioskopu Kolosej Multiplex u TC Ušće i Novosadskom bioskopu Arena Cineplex.
Uvek rado iščekivana Cinemania i ove godine donosi nam niz uzbudljivih filmskih avantura kao izgovor da se zavučemo u mrak toplih bioskopskih sala.
Na ovogodišnjoj Cinemaniji publika će imati prilike da pogleda najnovija evropska filmska ostvarenja, filmove nezavisne produkcije, kao i holivudske blokbastere.

Cinemaniju će zvanično otvoriti 24. oktobra film Asteriks i Obeliks u Britaniji sa projekcijom u 20 časova, dok će program biti zatvoren pravim spektaklom – najnovijim filmom u serijalu o tajnom agentu 007 „Skyfall“.
Pored ovih filmova pogledaćemo i filmove Bez zakona, Gavran, Slobodni strelci, Argo, Poslednja straža, Plagijator, Čarlijev svet i mnoge druge.

The Ex i Bernays Propaganda, koncert
2012-10-25 20:00 - 23:00 | Kulturni centar REX, Beograd, Serbia
U okviru muzičkog zagrevanja za filmski festival “Slobodna zona”, holandski pank sastav The Ex i makedonski postpank bend “Bernays propaganda” nastupaju pred beogradskom publikom u četvrtak, 25. oktobra u 20 h u Kulturnom centru REX.
Koncert u Beogradu je deo turneje ovog holandskog benda na kojoj ih prate Makedonci “Bernays propaganda”.
Holandski sastav The Ex postoji već 33 godine. Počeli su kao pravi punk hard core bend, tako što su članovi benda izvlačili slamčicu ko će koji instrument da svira. Danas mogu da se pohvale sa više od 1500 koncerata na svim kontinentima i 26 objavljenih albuma.
Makedonski bend “Bernays Propaganda” za sebe kaže da svira plesni new wave/post punk, ali su oni zapravo pravi biser roka na Balkanu. Ime su dobili po utemeljivaču PR-a, Edvardu Bernizu, a odlikuje ih jasno definisan kritički stav prema savremenom svetu.
Cena ulaznice je 400 dinara. Karte se mogu kupiti u Kulturnom centru Rex od ponedeljka 15. oktobra, svim radnim danima od 10h – 17h, a na dan koncerta od 10h – 20h.
Foto: www.facebook.com/pages/The-Ex

32. Beogradska nedelja mode
2012-10-26 19:00 - 2012-11-03 23:00 | Unnamed Venue, Beograd, Serbia
Od 26. oktobra do 3. novembra, u organizaciji modnog studija Click, održava se 32. Beogradska nedelja mode, tokom koje će modne kuće, samostalni dizajneri i međunarodni brendovi predstaviti svoje najnovije kolekcije.
Na Nedelji mode biće organizovane i revije mladih dizajnera koji se predstavljaju u tradicionalnom programu ‘Novi dizajneri’.
Beogradska Nedelja mode održava se dva puta godišnje, krajem oktobra i sredinom aprila na različitim lokacijama u gradu.
Ova modna manifestacija okuplja najznačajnije domaće dizajnere i modne kuće, atraktivne inostrane brendove sa domaćeg tržišta, talentovane mlade dizajnere, studente Fakulteta primenjene umetnosti, zanimljive dizajnere iz inostranstva, i kao takva je jedna od najposećenijih u gradu.

Each Fashion Week is visited by more than 15,000 visitors, and the French TV channel “Fashion TV” is the official media sponsor of this event

Unplugged koncert Parnog Valjka u Nišu
2012-10-26 20:00 - 23:00 | Čair hala, Niš, Serbia
Legendarni rok bend “Parni Valjak” nastupa 26. oktobra u niškoj hali Čair, a koncert “bez struje” počinje u 20 h.
Aki Rahimovski i ekipa su prošle godine održali koncert na Niškoj tvrđavi, međutim na koncertu “bez struje” će dobro poznate pesme “Dođi”, “Sve još miriše na nju”, “Moja je pjesma lagana”, “Jesen u meni” i mnoge druge, zvučati sasvim drugačije.
Organizatori obećavaju posetiocima potpuno drugačiji performans u odnosu na prošlogodišnji, a karte se mogu kupiti na prodajnom mestu u Obrenovićevoj ulici ispred bioskopa Vilin grad kao i na svim prodajnim mestima Eventeam po ceni od 900 dinara.
Nakon koncerta u Nišu, Parni Valjak nastupiće i na koncertu u Šapcu 28. oktobra.

Hor "Aleksandrov" i Emir Kusturica & The No Smoking Orchestra, koncert
2012-10-26 20:00 - 23:00 | Sava Centar, Beograd, Serbia
Veliki koncert Akademskog hora ruske armije “Aleksandrov” , Emira Kusturice i njegovog benda “The No Smoking Orchestra”, održava se 26. oktobra u 20 h, u Velikoj dvorani Sava Centra.
Hor “Aleksandrov” je svetski poznat ansambl koji neguje vokalnu virtuoznost, a njihova izvođenja u publici bude posebne i jake emocije. U svom sastavu ansambl ima soliste, hor, orkestar i igrački ansambl. Harmonijom i snagom svojih glasova članovi ovog ansambla plene na svakom nastupu.
Sa njima će, te večeri, svoj muzički stil spojiti poznati filmski reditelj Emir Kusturica i “No Smoking Orchestra”. Ovaj neobičan bend odlikuje spontanost i strast Balkana, tako da je zaista zanimljivo videti spoj ova dva muzička stila.
Ovaj koncert je trebalo da se održi 12. juna, međutim njegov termin je promenjen. Ulaznice kupljene za junski koncert, važe za koncert 26.oktobra.
Cena ulaznica su 500, 800 i 1.000 din.

Futoška kupusijada
2012-10-27 | Unnamed Venue, Futog, Novi Sad, Serbia
Tradicionalno svakog oktobra meseca u Futogu kod Novog Sada održava se manifestacija u slavu futoškog brenda – „futoškog kupusa“ pa tako i ove subote, 27. oktobra, Futoška kupusijada ugostiće brojne posetioce.
Futog se odavno proslavio po svom specifičnom proizvodu i mnogi ga nazivaju „prestonicom kupusa“.
Manifestacija Futoška kupusijada održava se u cilju promocije futoškog kupusa i njegovih proizvođača, ali i u cilju promovisanja važnosti očuvanja tradicionalnih zanata.
Ove godine kao i prethodnih na Kupusijada uključuje takmičenje u pripremanju jela od kupusa, kao i izbor najteže glavice kupusa, i sve to uz bogat kulturno – zabavni program.
Foto: www.futoskikupus.org

Skot Ejč Bajram u beogradskom Gun klubu
2012-10-27 22:00 - 23:00 | Klub Gun, Beograd, Serbia
Teksaški RNR majstor, „čovek-bend“ – Skot Ejč Bajram (Scott H. Biram) nastupa u subotu 27. oktobra u beogradskom Gun klubu. Bajramova muzika je mešavina više žanrova: bluza, kantri bluza, nabijenog punka, ali i hevi metala, koji u kombinaciji sa Bajramovim neobično režećim glasom, predstavlja pravu atrakciju.
Poslednjih decenija postaju jako popularni izvođači koje nazivaju „one-man band“. Ova vrsta muziciranja je veoma specifična jer u njoj jedan čovek ili žena („one-woman-band“), pišu i izvode pesme, bez pomoći basiste, ritam gitariste, bubnjara, klavijaturiste koji može da pokrije neku grešku. Zbog toga što je veoma težak, način ovakvog izvođenja muzike je veoma cenjen.
Vremenom se po kvalitetnom zvuku izdvojilo nekoliko svetskih izvođača ove vrste muzike – Bob Log III, John Schooley i Scott H. Biram.
Scott H. Biram muzičku karijeru započeo je u punk grupi The Thangs, a potom svirao u dve bluegrass postave: Scott H. Biram & The Salt Peter Boys i Bluegrass Drive-By. 1999. Bajram diže ruke od muzike koja uključuje više ljudi, formira one-man band i iste godine objavljuje prvi album „This is Kingsbury?“. Nakon toga slede „Preachin’ & Hollerin“ (2002.) i „Lo-Fi Mojo“ (2003.), živi album snimljenog radio nastupa u Ostinu.
Osim toga, neke od njegovih pesama pojavljuju se u nekoliko filmova i serija: „Blood, Sweat & Murder“, zatim serijama „My Name Is Earl“, „Wreck My Car“ kao i u filmu „The Darwin Awards“.
Karte su u pretprodaji na svim prodajnim mestima Eventima i u prodavnici ploča Pinball Wizard Records (TC Eurocentar, Makedonska 30, lokal 15). Karte u pretprodaji koštaju 1200 dinara, na dan koncerta – 1500 dinara.

Stiv Vai, koncert
2012-10-30 20:00 - 23:00 | Kombank Arena, Beograd, Serbia
Legendarni američki gitarista Stiv Vai donosi nam neverovatne rifove rok i metal muzike na koncertu u Kombank Areni 30. oktobra sa početkom u 20 časova.
Sa preko 15 miliona prodatih albuma, 3 Gremija, 16 Guitar Player priznanja i 4 Guitar World nagrade, jedan od najboljih svetskih rok i metal gitarista konačno nastupa i pred domaćom publikom u Kombank Areni u Beogradu u okviru turneje „Where the Wild Things Are“ predstavljajući novi, 16. po redu, studijski album „The Story of Light“.
Njegova muzika predstavlja sklop različitih tehnika, a pored rok i metal muzike publika će uživati i u jedinstvenom blues zvuku.

Svojim jedinstvenim stilom Stiv Vai postao je uzor mnogim muzičarima a u svojoj tri decenije dugoj karijeri sarađivao je sa legendama – Frenkom Zapom, Dejvidom Li Rotom i grupom Vajtsnejk.
Karte za beogradski koncert nalaze se u prodaji po ceni od 1.900 i 2.300 dinara.

RE:MAKE Festival kreativnih intervencija
2012-10-31 - 2012-11-04 | Unnamed Venue, Beograd, Serbia
Željno iščekivani RE:Make festival kreativnih intervencija održava se po drugi put u Beogradu od 31. oktobra do 4. novembra na tri lokacije u gradu, pod sloganom „Re:set, Re:think, Re:create“.
Festival jedinstvenog koncepta koji se bavi kreativnim intervencijama na polju ideje i materijalnog, redizajnom i reciklažom, pobro je brojne simpatije mladih ljudi za vreme svog kratkog postojanja.
Ovogodišnje izdanje Re:Make festivala biće otvoreno 31. oktobra u KC Grad zanimljivim multimedijalnim performansom tima THUS FAR, dok će nakon svečanog koktela uslediti koncert eksperimentalnih švajcarskih bendova i nastupi domaćih DJeva.
Tokom naredna 4 dana učesnici i posetioci Re:Make festivala imaće prilike da uživaju u bogatom programu koji će se održavati na tri likacije u gradu: KC Grad, Klub Krug i Dizajn inkubator Nova Iskra.
Brojna interesantna predavanja, prezentacije, kreativne radionice ove godine oragnizovane su u tri programske celine Re:set, Re:think i Re:create.
Re:set je segment u kojem će se kroz predavanja i radionice obađivati aktuelne teme kao što su ekologija, samoodrživi razvoj, zdrav život, tradicionalni način života kao i recepti i uputstva za pravljenje najrazličitijih korisnih stvari.
Re:think posvećen je predavanjima, debatam i radionicama iz oblasti filma, muzike, teorije arhitekture i dizajna, multimedijalnih umetnosti, scenskih umetnosti i fotografije.
U okviru Re:create oblasti festivala organizuju se interaktivne radionice koje se bave redizajnom i reciklažom iz područja mode, tekstila, asesoara, dizajna nameštaja i upotrebnih predmeta, kao i intervencijama u prostoru.
Uz bogat program festivala najavljeni su i brojni gosti iz inostranstva a kao specijalna novina pripremljen je zanimljiv muzički program koji se realizuje u saradnji sa Exit festivalom i KC Grad.

Izložba Klimt u Beogradu
2012-10-31 - 2012-11-13 | Galerija Progres, Beograd, Serbia
„Klimt u Beogradu“, ime je izložbe posvećene ovom čuvenom austrijskom slikaru koja se održava od 31. oktobra do 13. novembra u beogradskoj galeriji Progres, na uglu Knez Mihailove i Zmaj Jovine ulice.
Povodom 150 godina od rođenja jednog od najinovativnijih umetnika s početka 20. veka, grad Beč organizuje ovu izložbu koja će obići Evropu, i koja nakon brojnih gradova Evrope ove jeseni stiže i u naš glavni grad.
Na izložbi posetioci će imati jedinstvenu priliku da pogledaju čuvena remekdela „Poljubac“, „Emili Flege“, „Adele Bloh-Bauer“, i uvere se u ingenioznost dela ovog majstora i jednog od začetnika Bečke secesije.
Na izložbi biće izložene i reprodukcije slika „Higija“ i „Prijateljice II“, čiji su originali izgoreli u dvorcu Imendorf u Donjoj Austriji 1945. godine.
Izložbu je priredio grad Beč i Kontaktni biro Grada Beča u Beogradu COMPRESS, uz podršku austrijske kompanije nakita FREYWILLE.

Premijera filma "Hana Arent" na festivalu "Slobodna zona"
2012-11-02 20:00 - 22:00 | Dom omladine Beograda, Beograd, Serbia
U okviru filmskog festivala “Slobodna zona” koji se održava od 2. do 7. novembra u DKC-u i Domu omladine, premijerno se prikazuje film “Hana Arent”, nemačke autorke Margarete Fon Trot.
Rediteljka se u filmu bavi odlučujućim razdobljem u životu žene koja se smatra jednim od najznačajnijih i najoriginalnijih političkih mislilaca XX veka. Radnja filma smeštena je u razdoblje između 1960. i 1964. godine i opisuje Hanin put u Jerusalim, slavno suđenje oficiru i nacističkom zločincu Ajhmanu, kao i njeno izveštavanje o tom suđenju za američki magazin „Njujorker“.
Očekujući da će na optuženičkoj klupi pronaći čudovište, američka književnica nemačko-jevrejskog porekla je iznenađena ravnodušnošću kojom Ajhman odiše, pa tako kreira svoju čuvenu tezu “banalnost zla” i piše članak koji u javnosti izaziva pravi skandal.
Svetska premijera filma “Hana Arent” u kome je glavna uloga poverena Fasbinderovoj divi Barbari Sukovoj bila je početkom septembra na Međunarodnom filmskom festivalu u Torontu, najvećem filmskom festivalu u Severnoj Americi.

Izložba "Titisijeve grudi"
2012-11-03 20:00 - 22:00 | Univerzitetska biblioteka “Svetozar Marković”, Beograd, Serbia
Izložba fotografija „Tiresijeve grudi“ umetnice iz Ljubljane (Slovenija), Slavice Veselinović (Shavi Lavi) otvara se 3. novembra 2012. godine u 20h u galeriji Univerzitetske biblioteke „Svetozar Marković“ u Beogradu.
Projekat „Tiresijeve grudi“ čini 15 fotografija i 3 fotografije sa kombinacijom grafike. Koncept fotografja izražava lepotu tela kroz pokret i reflekciju emotivnih stanja.
Fotografije prikazuju nadrealne poze ženskih i muških figura, senzualnost, kontrast tame i svetlosti, erotike i nevinosti.
Projekat „Tiresijeve grudi“ dobio je naziv po baletu francuskog pisca Guilaume Apollinaira, Les Mamelles de Tiresias, koji je svoj balet opisao kao nešto više od stvarnosti, realnosti i tako prvi upotrebio reč nadrealizam (surrealism).
Tiresija je u grčkoj mitologiji slepi prorok koji menja oblik svog tela i koji razume užitke muškaraca i žena.
Tako je kod serije aktova (ako ih pratite po redu brojeva) moguće primetiti transformaciju Teresije iz muškog u žensko telo i obrnuto.
Muško i žensko telo se susreće sa strašću i stvara nadrealistične poze, što asocira na Teresiju koja se pretvara u suprotni pol.
Izložbu možete pogledati do 7. novembra u Galeriji Univerzitetske biblioteke, Bulevar kralja Aleksandra 71.

Balet "Uspavana lepotica" u Kombank Areni
2012-11-08 20:00 - 23:00 | Kombank Arena, Beograd, Serbia
“St. Petersburg Festival Ballet” izvodi pred beogradskom publikom baletsku predstavu“Uspavana lepotica” 8. novembra u KOMBANK Areni na teatarskoj sceni.
U okviru “St. Petersburg Festival Ballet” nastupaju vodeći umetnici St. Petersburga i baletske trupe koje čine izvođači iz najboljih baletskih pozorišta ovog grada. Prima balerine i baletani “Uspavane lepotice”, Suleymanova Guzel, Arkadis Zinovia, Gulsina Mavlukasova, dobitnici su brojnih međunarodnih priznanja.
“Uspavana lepotica” Petra Iliča Čajkovskog, prvi je od klasičnih baleta za koje je koreografije postavio legendarni Marius Petipa. Premijerno je izveden u Londonu 1921. Od 1939. smatra se nezaobilaznim delom na redovnim repertoarima na pozornicama širom sveta a glavna uloga izazov je za sve balerine.
Za bajku o uspavanoj princezi koju hrabri princ budi svojim poljupcem, Čajkovski je iskomponovao prelepu muziku, a scena veličanstvenog dizajna vodi publiku do čarobne zemlje. Sam Čajkovski je za svoj balet rekao „Bolje je videti ga jednom nego ga slušati stotinu puta.“

"Disney On Ice" u Kombank Areni
2012-11-15 11:00 - 2012-11-18 13:00 | Kombank Arena, Beograd, Serbia
Od 15. do 18. novembra „Diseney on ice” vam predstavlja šou sa čarobnom kombinacijom praznika, zabave i više od 50 Diznijevih junaka pod nazivom “Zabava počinje“.
Ova nezaboravna žurka ima za cilj da inspiriše porodice da u jednom danu proslave sve praznike u godini uz više od 50 Diznijevih junaka.
Ulaznice za premijernu predstavu, 15. novembra, mogu da se kupe po jedinstvenoj ceni od 1500 dinara za sve sedišta izuzev VIP mesta na parteru najbližih ledu.
Za ostale predstave (od 16. do 18. 11.) u prodaji će biti ulaznice po cenama od 1250, 1750, 2000, 2500, 3000 i 3900 dinara.

Dženifer Lopez u Kombank Areni
2012-11-20 21:00 - 23:30
U okviru svoje svetske turneje “Dance again”, svetska pop diva Dženifer Lopez nastupa u Kombank Areni 20. novembra.
Jedna od najpoznatijih žena planete obećava publici u Beogradu šou svetskih razmera, a tim povodom se putem video snimka obratila beogradskoj publici rečiama: “Zdravo Beograde, ja sam Dženifer Lopez i ne mogu da dočekam da se vidimo na mojoj “Dance again” turi 20. novembra.”
Karte za veliki spektakl se mogu kupiti u Kombank Areni, u prodajnim mestima Kard servisa, Ušće šoping centru i TC Bazar u Novom Sadu.
Cene karata su: od 2.990 do 4.290 dinara za parter, od 2.990 do 3.990 dinara Galerije, 5.990 dinara za VIP tribinu i fan pit i 22.000 za VIP lože.

Dženifer Lopez je jedna od najslavnijih ličnosti u svetu zabave. Ova pevačica, glumica, zabavljač, filmski i TV producent, modni dizajner, preduzetnik i humanitarni radnik, ima iza sebe oko 70 miliona prodatih albuma širom sveta.

Orquesta Buena Vista Social Club u Beogradu
2012-11-24 20:00 | Velika dvorana Sava Centra, Beograd, Serbia
Zvuci Kube ponovo u Beogradu na dugo iščekivanom koncertu legendarnog „Orquesta Buena Vista Social Club“ koji se održava 24. novembra sa početkom u 20 časova u Velikoj dvorani Sava centra u organizaciji promoterske kuće Long Play.
Jedinstveni duh Havane i zavodljivi ritmovi son montunosa, danzóna, cha cha cha, bolerosa i kubanskog džeza okupiće ljubitelje ovog legendarnog sastava kubanskih muzičara-veterana predvođenih trubačem Guajirom Mirabalom (79), virtuoznim lautistom Barbaritom Torresom (56) i trombonistom Jesusom Aguaje Ramosom (61).
Ovim živim legendama i simbolima kubanske muzike u svetu pridružuje se i neverovatna Omara Portuondo.
Danas ovaj svima poznati sastav broji 13 članova a svetsku slavu stekao je albumom „Buena Vista Social Club“ iz 1997. godine kao i istoimenim dokumentarnim filmom poznatog režisera Vima Vendersa iz 1999. godine postavši time svetski fenomen.
Karte za Beogradski concert nalaze se u prodaji po cenama od 1.800, 2.100, 2.500 i 3.000 dinara i mogu se naći na blagajni Sava centra i preko mreže Eventim.

Dave Clarke u Beogradu
2012-11-24 22:00 - 2012-11-25 01:00 | KPGT Beograd, Beograd, Serbia
Ljubitelje tehno muzike obradovala je vest da čuveni britanski DJ i producent Dave Clarke nastupa u Beogradu 24. novembra u 22 h u KPGT-u.
Dve decenije nastupa širom sveta i nekoliko titula za najboljeg DJ na svetu postavile su ovog pionira digitalne ere i ikonu tehno muzike na sam vrh svetske muzičke scene i učinile ga jednim od najpoželjnijih DJ.
Inače redovan gost kultne BBC Essential Mix radijske emisije i voditelj omiljenog programa White Noise već 6 godina postao je inspiracija brojnim mlađim kolegama.
Svima poznate hitove beogradska publika imaće prilike da čuje u subotu, 24. Novembra u 22 h u KPGT-u, Staroj šećerani na Čukarici, ulica Radnička 3.
Pre Clarke-a nastupiće Mladen Tomić, Speedy, Milenko i Nicolas Koll.
Ulaznice se već mogu naći u prodaji u Bilet servisu, Kombank areni, DOB-u, kao i on-line na adresama tickets.rs i eventim.rs.

Sven Väth u Beogradu
2012-11-25 00:00 - 2012-11-26 03:00 | DEPO, Beograd, Serbia
Pet godina nakon svog prvog dolaska u Srbiju, Sven Fet (Sven Väth) će u okviru turneje “The Year Of The Dragon” 24. novembra ponovo posetiti Beograd. Za nastup je predviđen prostor DEPO-a u Travničkoj broj 3.
Sven Fet je DJ karijeru započeo ranih osamdesetih u legendarnim frankfurtskim klubovima Dorian Gray i Vogue i bio vladar žurki tog doba.
Sven tih godina otvara svoj klub, Omen, koji organizuje tako da ispisuje novo poglavlje nemačke klupske istorije.
Za njega se pisalo da je “kum tehna”, “jedina nemačka pop zvezda”, “najuspešniji DJ na svetu”, a iza sebe ima mnoštvo albuma i mnogobrojne svetske turneje.

Karte za nastup koštaju 990 dinara.

Ulica otvorenog srca
2013-01-01 | Unnamed Venue, Svetogorska, Beograd, Serbia
Tradicionalna manifestacija “Ulica otvorenog srca” održava se 1. januara u Svetogorskoj ulici u Beogradu. Osnovno obeležje ovogodišnje „Ulice otvorenog srca“ koja je posvećena projektu fonda b92 „Bitka za bebe“, biće crvene portikle, čijom će se kupovinom sakupljati sredstva za ovu humanitarnu akciju.
Praznični dan otvorenog srca razlikuje se od svih drugih, jer se nalazi u ulici pozorišta, pa zato ovog dana umetnici izlaze na ulicu prikazujući svoje veštine, akrobacije, izlažući svoja dela (ručne radove, rukotvorine), animirajući prolaznike da zajedno sa njima učestvuju u igri, postanu deo sveopšte iluzije, karnevala i radosti.
Od Takovske, pa sve do Makedonske ulice, raznovrsni ulični animatori, artisti, zabavljači, muzičari i glumci zabavljaće i uveseljavati sve one koji će radost prvog jutra u Novoj godini podeliti sa drugima.
Na nekoliko bina duž ulice, posetioce će zabavljati dečiji hor “Čarolija”, pevači i glumci: Dejan Cukić, Gorica Popović, Neša Galija, Frajle, Đura i mornari, Ljuba Ninković i zlatopis, Ivana Negativ i drugi.
Ulica otvorenog srca se organizuje još od 1988/89 i jedna je od najlepših manifestacija Beograda.

Sajam suvomesnatih proizvoda “Pršutijada 2013”
2013-01-11 - 2013-01-13 | Mačkat, Zlatibor, Serbia
Tradicionalni sajam suvomesnatih proizvoda iz zlatiborskog kraja počinje u petak, 11. januara u zlatiborskom selu Mačkat i traje do nedelje 13. januara.
Posetioci će moći da probaju i kupe čuvene zlatiborske specijalitete, a manifestaciju će pratiti dobra zabava uz stare izvorne pesame i trubače, čiji zvuci se čuju iz svih kutaka sajamske šatre, ali i napolju.
Svake godine, sajam prati bogat kulturno-umetnički program, izložbe raznovrsnih ručnih radova, ali i predavanja iz oblasti poljoprivrede.
Program:
Petak, 11. januar u 11.00h
Svečano otvaranje i proglašenje pobednika uz kulturno umetnički program
– Trubački orkestar Dejana Jevđića
– Izvorna pevačka grupa Šljivovica
Subota, 12. januar u 13.00h
Izvlačenje bogatih nagrada za posetioce uz kulturno umetnički program
– Učenici Osnovne škole Milivoje Barović Mačkat
Nedelja, 13. januara u 18.00h
-Zatvaranje privredno-turističke manifestacije.

“Kustendorf” 2013
2013-01-16 - 2013-01-22 | Drvengrad, Mokra Gora, Serbia
Međunarodni filmski i muzički festival Kustendorf održava se od 16. do 22. januara 2013. godine u Drvengradu na Mokroj Gori. Festival je posvećen budućim filmskim stvaraocima i velikanima savremenog autorskog filma. Specijalni gost festival je čuvena italijanska glumica Monika Beluči.
Emir Kusturica je najavio da će se u ovogodišnjem programu takmičiti 28 filmova iz 18 zemalja: iz Velike Britanije, Danske, Izraela, Koreje, Kube, Meksika, Nemačke, Perua, Poljske, Portugala, SAD, Singapura, Srbije, Filipina, Francuske, Holandije, Crne Gore i Švajcarske, kao i da raznolikost tema i žanrova, njihova aktuelnost, kao i zavidan kvalitet odabranih filmova obećavaju da će nadmetanje za nagrade – Zlatno, Srebrno i Bronzano jaje, biti uzbudljivo i neizvesno.
Međunarodni žiri čine izraelska spisateljica i glumica Alona Kimhi (predsednica žirija), američki filmski producent, direktor produkcije i asistent režije Majkl Hausman, i teoretičar medija i filmski i TV režiser prof. Dr.Oleg Jeknić.
RETROSPEKTIVA VELIKANA biće posvećena jednom od najznačajnijih kineskih filmskih stvaralaca danas, Džangu Jimou, koji će nakon projekcija svojih filmova održati radionicu sa studentima.
U programu SAVREMENE TENDENCIJE biće predstavljeni neki od najboljih filmova prošlogodišnje produkcije i njihovi autori koji će, kao gosti festivala, održati radionice i razgovore sa studentima i publikom.
Program EVERGRIN podsetiće na neke od najznačajnijih filmskih ostvarenja iz prošlosti, kao što su Vreme jestalo (1982) Petera Gotara, Kinoamater (1979) i Kratki film o ubijanju (1988) Kšištofa Kišlovskog.
U okviru programa NOVI AUTORI biće predstavljeni debitantski dugometražni filmovi autora koji svojim specifičnim filmskim jezikom postepeno osvajaju svet filma.
U muzičkom programu, koji će upotpuniti sada već svetski poznatu atmosferu Festivala, predstaviće se neke od novih svetskih muzičkih zvezda, kao što su Nemanja Radulović & Devil’sTrills(Srbija/Francuska), Debu sur le Zank (Francuska), Dejan Petrović Big Bend (Srbija), Trio Balkanske žice (Srbija), Radio Zastava (Italija), i Če Sudaka (Španija).

Disney Live: „Mikijeva magična predstava“
2013-02-07 17:00 - 2013-02-10 22:00 | Kombank Arena, Beograd, Serbia
Nova Diznijeva predstava “Mikijeva magična predstava” prikazivaće se u Kombank Areni od 7. do 10. februara.
Omiljenim Diznijevim junacima na sceni se pridružuje profesionalni mađioničar sa izvođenjem koji će uzbuditi i oduševiti mališane svih uzrasta.
Ulaznice za premijernu predstavu, u četvrtak, 07. februara, mogu se nabaviti po jedinstvenoj ceni od 1500 dinara za sva sedišta izuzev VIP mesta.
Za ostale predstave (od 08. do 10. 02.) u prodaji će biti ulaznice po cenama od 1250, 1750, 2250, 2750 dinara.
Ulaznice su dostupne na svim ovlašćenim prodajnim mestima CS Eventim, kao i na blagajnama: Kombank Arena, Bilet centar Beograd, Dom omladine i Ušće Šoping centar. Online prodaja i rezervacije ulaznica na www.kombankarena.com, www.eventim.rs, www.tickets.rs
Termini predstave:
07.02.2013. u 19h
08.02.2013. u 19h
09.02.2013. u 11.30h, 15h i 18.30h
10.02.2013. u 11.30h i 15h

Legende u Sava Centru
2013-02-09 20:00 - 22:00
U Velikoj dvorani Sava Centra, u subotu, 9. februara, grupa Legende će održati koncert sa početkom u 20 časova. Publika će biti uprilici da uživa u starim i novim hitovima ove popularne grupe.
Svojom posebnošću i jedinstvenim muzičkim stilom, grupa Legende se izdvojila na muzičkoj sceni Srbije i traje već 25 godina.
Grupa je osnovana u Beogradu 1988.godine, kada i objavljuje svoj prvi album. Do danas su održali preko hiljadu i petsto koncerata u širom sveta.
Cene karata: 1200, 1500 i 1800 dinara.

Foto: www.savacentar.net

Koncert grupe URBAN & 4
2013-02-14 21:00 - 23:00 | Dom omladine Beograda, Beograd, Serbia
Hrvatski alternativni rok bend URBAN & 4 nastupiće u Domu omladine Beograda 14. Februara.
Popularni hrvatski muzičar Damir Urban i njegova hvaljena ,,četvorka” će baš na Dan ljubavi pred beogradskom publikom izvoditi svoje stare i nove hitove. Damir Urban obožava intimnu koncertnu atmosferu u manjim prostorima, gde svakom slušaocu može lično da se obrati pesmom.
Ulaznice su u prodaji na svim Eventim i Gigstix prodajnim mestima, u kafeu Šikarica (Skadarska 22) i prodavnici ploča Pinball Wizard Records (TC Eurocentar) po ceni od 1.200 dinara.

Sajam turizma 2013
2013-02-21 10:00 - 2013-02-24 17:00 | Beogradski sajam, Beograd, Serbia
Međunarodni sajam turizma održava se na Beogradskom sajmu od 21. do 24. februara, a u isto vreme i Sajam hotelsko ugostiteljske opreme Horeka i Sajam vina “Beo Vine”.
Na ovogodišnjem sajmu će se predstaviti preko 1.000 izlagača iz čak 45 zemalja sveta.
Poruka ovogodišnje manifestacije je “Putovanja u srcu”, a najveće turističke organizacije, agencije, turoperatori, hoteli, planinski centri, banje, jezera, gradovi, regije i zemlje sa svih kontinenata, posetiocima će ponuditi aranžmane za predstojeću turističku sezonu

Kobasicijada u Turiji
2013-02-22 17:00 - 2013-02-24 17:00 | Unnamed Venue, Turija, Serbia
Čuvena Kobasicijada u Turiji, se održava od 22. do 24. februara. Manifestaciji će prethoditi tri promocije: u Somboru (1. 2.), Subotici (8. 2.) i u Novom Sadu (15.2.).
Posetioci će moći da kupe sveže i suve kobasice, proizvode od mangulice, domaće čvarke i svinjsku mast.Osim ukusnog mesa, za goste Kobasicijade koji dolaze iz svih delova Srbije, Mađarske, Hrvatske, Republike Srpske, ali i drugih evropskih država, pripremljen je i kultno – umetnički program (folklore, koncerti).

FEST 2013
2013-02-22 17:00 - 2013-03-03 23:00 | Sava Centar i druge lokacije, Beograd, Serbia
Međunarodni filmski festival FEST se po 41. put održava od 22. februara do 3. marta u Sava Centru i drugim prostorima pod sloganom “Priprema, pozor, FEST!”. FEST svečano otvara američki glumac Majkl Medsen.
Izuzetno bogat program i velika svetska rediteljska i glumačka imena kao i najaktuelniji filmovi obeležiće ovogodišnji FEST.
O izuzetnom programu govori, pored filmova koji su se već potvrdili nagradama na festivalima prošle godine i nekoliko ostvarenja koji su ozbiljni kandidati u trci za ovogodišnjeg Oskara. Festival će, kao što je to već tradicija, otvoriti film nagrađen Zlatnom palmom – “Ljubav” Mihaela Hanekea. Film je istovremeno i kandidat za Oskara u više kategorija, između ostalih i za najbolji film i režiju. Novi film Gorana Markovića “Falsifikator” zatvoriće 41. FEST, što će ujedno biti i svetska premijera ovog ostvarenja.
U okviru poznatih FEST-ovih programskih celina naći će se 75 premijernih filmova. Festivalski pobednici, oskarovci, dela velikana činiće “Glavni program”; takmičarska selekcija evropskih kinematografija izvan EU sadržana je u celini “Evropa van Evrope”; presek američkog repertoarskog filma publika će videti u okviru programa “Holivud”, a produkcije i koprodukcije unutar EU u “Evropa u Evropi”. Daleke kinematografije biće predstavljene u “Panorami svetskog filma”, a na programu su i “Izabrani dokumentarci”, “U fokusu: Južna Amerika”, kao i celina “FEST predstavlja: Novi srpski film”.
Program FEST-a možete pronaći na stranici:
http://www.fest.rs/program.php

Kao prateći program FEST-a biće održan Okrugli sto na temu budućnosti filmske trake, snimanja filmova i digitalne revolucije u sedmoj umetnosti. Učesnici okruglog stola biće protagonista filma “Albertov put”, Albert Majer tvorac Panavižn kamere, Nikša Sviličić, reditelj iz Hrvatske, Predrag Bambić u ulozi moderatora kao i domaći filmski stručnjaci.
Kao i prethodnih godina Festival će se održati u Sava centru kao glavnoj dvorani, Domu omladine Beograda, Dvorani KCB, Kinoteci, a novost je da će se filmovi prikazivati i u bioskopu “Fontana” na Novom Beogradu.
Ulaznice će po ceni od 150 do 350 dinara biti u prodaji od 1. februara na blagajnama ovih dvorana. Cena ulaznice za svečano otvaranje je 500 dinara. Od 1. do 7. februara važi popust od 10 % na komplet karata.

Slaninijada Kačarevo
2013-02-28 - 2013-03-03 | Unnamed Venue, Kačarevo, Serbia
Tradicionalna manifestacija „Slaninijada“ održava se od 28. februara do 3. marta u banatskom selu Kačarevo, nedaleko od Pančeva.
Kao i svake godine, stotine tona slanine čeka one koji je vole na ovom, najvećem sajmu slanine na svetu u preko 3000 m/2 zatvorenog i otvorenog prostora.
Svečanom otvaranju (28.februar u podne) prethode Zlatni kotlić i Zlatni čvarak, a uslediće degustacija starih zaboravljenih jela, Sajam slanine, mesa i mesnih prerađevina, izložba karikatura “I slanina ima dušu”, prikaz kasapskih veština, smotre stvaralaštva nacionalnih manjina Vojvodine, demonstracije kuvarskih veština i izbor najjačeg posetioca. U subotu, 2. marta bira se i Mis Slaninijade.
Ova manifestacija, jedinstvena po svom sadržaju, održava se još od 1988. godine i ima velike zasluge u očuvanju srpske tradicije.

Andrea Bočeli, koncert
2013-05-10 20:00 - 23:00 | Kombank Arena, Bulevar Arsenija Čarnojevića 58, Beograd, Serbia
Jedan od najpoznatijih tenora današnjice Andrea Bočeli nastupiće u Kombank Areni 10. maja 2013. godine.
Posle mnogo uspešnih sezona, rasprodatih albuma i nastupa na najpoznatijim operskim scenama i u dvoranama širom sveta, Bočeli će se ponovo naći na sceni Arene. Bočeli je izrazio želju da ga na koncertu u Beogradu prati orkestar iz Srbije kao i da sa njim nastupi i specijalni gost sa naših područja koga će sam izabrati.
Andreu Bočelija s razlogom nazivaju legendom novog milenijuma poput Karuza, Del Monaka, Korelija. Od trenutka kada se pojavio na festivalu u San Remu 1994. godine počeo je njegov vrtoglavi uspeh.
Na nedavnoodržanoj manifestaciji Classic Brit Awards, slavni tenor Andrea Bočeli odlikovan je specijalnim priznanjem „International Artist of the Year” u čast 20. godina duge karijere.
Melodija pesme „Con te Partiro” koju je snimio 1996. (kao i kasniji duet sa Sarom Brajtman pod nazivom „Time to say Goodbye”) slušala se širom sveta. O fenomenu umetnika koji je albumom „Romanza” napravio pravu eksploziju i srušio sve rekorde prodaje pričali su svi. Bočeli je objavio preko 30 albuma sa izvođenjima operskih dela kao i pop balada koji su rasprodati u 75 miliona primeraka širom sveta.
Ulaznice su u prodaji po cenama od: 4500, 5500, 5900, 6500, 7900, 8900, 9500, 15000 i 20000 dinara na svim ovlašćenim prodajnim mestima KS Eventim kao i na blagajnama: KOMBANK Arena, Bilet centar Beograd, Doma omladine i UŠĆE šoping centar. Online prodaja i rezervacije ulaznica na http://www.kombankarena.com/, www.eventim.rs, http://www.tickets.rs/. Call center 0900/11 00 11 počinje sa novim radnim vremenom od 10 do 22č, svih sedam dana u nedelji – cena poziva sa fiksne i mobilne mreže MTS-a je 48 din/min.

Noć muzeja 2013
2013-05-18 18:00 - 2013-05-19 03:00
Jubiularna, deseta po redu Noć muzeja održaće se 18. maja, a vrata muzeja i kulturnih institucija otvoriće osim Beograda i mnogi drugi gradovi Srbije.
Ove godine će u jubilarnoj manifestaciji učestvovati 150 kulturnih institucija u 68 gradova i mesta u Srbiji. Tradicionalno, najbogatiji program ponudiće Beograd i Novi Sad, a po sumraku će šetati i građani Niša, Kragujevca, Subotice, Leskovca, Šapca, Knjaževca, Gornjeg Milanovca, Čačka, Svilajnca, Prokuplja, Temerina, Novog Pazara, Kikinde…
U Beogradu na 60 lokacija jubilej će biti obeležen svečano: čudesnim svetom bajki ali i inicijativom za otvaranje prvog evropskog muzeja džeza. Beograd će ponuditi I Izložbu “World in My Eyes”, posvećenu bendu “Depeche Mode”, koja će biti predstavljena u Ustanovi kulture “Parobrod”, dan uoči nastupa čuvene grupe na beogradskom Ušću.
U Novom Sadu, na 35 lokacija, posetioce očekuju premijerne postavke, a među njima biće izložen egipatski pergament na kome je ispisan recept za utvrđivanje trudnoće, plemensko oružje iz basena reka Kongo i Ubangi, strele iz Polinezije, Osmanski štitovi iz doba Sulejmana Veličanstvenog.
Šabac je grad koji će u jubilarnoj Noći muzeja otkriti zašto je u 19. veku bio poznat i kao Mali Pariz dok će Bačka Topola predstaviti izložbu “Grad biciklista” koja će kroz istorijski, etnografski, književni i likovni aspekt predstaviti biciklizam u interaktivnom obliku.
Subotica će obeležiti 225 godina od rođenja Vuka Karadžića i 165 godina od pobede njegove reforme, a Gornji Milanovac će se u Noći muzeja prisetiti “zlatnog doba” ovog grada – od šezdesetih do osamdesetih godina prošlog veka.
U prošlogodišnjoj Noći muzeja oko 500 000 ljudi je prošlo kroz beogradske muzeje i kulturne institucije.
